text.text: الرئيسيةالسيادة التونسيةالسيادة التونسية و العقل العلوشي
text.text_idx: #000006
text.text: السيادة التونسية و العقل العلوشي
text.text_idx: #000007
text.text: 1. دارتانيان :الفرانساوي يفاحش قرابة 40 طفل تونسي و ممكن اكثر في سوسة.
text.text_idx: #000012
text.text: 5. البنك الدولي يتدخل مباشرة في سن القوانين التونسية :قانون البنوك و ممارسة التهديد كان لزم ! عادي علخر لابعد الحدود.
text.text_idx: #000016
text.text: 8. الأجانب الي يتشدو بشبهة الإرهاب أو تدخيل سلاح يتسيبو آليا ويطلع دوسيهم نظيف، كيف ماصار مع (زوز امريكان الي شدوهم في جندوبة و شحنة السلاح البلجيكي و ماننسوش صيادة الحلوف في سيدي بوسعيد أيامات الثورة...) ! وعادي علخر لابعد الحدود .
text.text_idx: #000019
text.text: 9. النهب الفرانساوي للثروات الملحية و شركات مختلفة لثروات بترولية !عادي علخر لابعد الحدود.
text.text_idx: #000020
text.text: 10. تدخل فرانساوي مباشر في كل مايخص التعليم الفرنسية لدرجة انو السفير الفرانساوي قال انو بش يتفقد التعليم في المدراس العمومية لأنو يشك في كفائة الأساتذة التوانسة ! وعادي علخر لابعد الحدود.
text.text_idx: #000021
text.text: ريتو العشرة حالات لإنتهاك السيادة. ولا وحدة منهم أثارت الرأي العام، و لا وحدة منهم عملت هياج جماعي، ولا وحدة منهم عملت بوليميك و قلق عام. تقريبا كلهم تعداو بشكل عادي و جابو شوية تنبير وأفلام سياسية و فيسع فيسع تنساو.
text.text_idx: #000023
text.text: و هكا كيما قالي واحد: “أحنا التوانسة حطنا في حبس كبير و أضمنلنا: ماكلة ودخان وشراب ولباس مافماش قلق !
text.text_idx: #000040
text.text: ==> هذا الوعي، هذه النظرية السياسية: العلوشية هي أساس العقل التونسي و هي بكل بساطة سبب الضعف و التخلف و المأسات التونسية.
text.text_idx: #000041
text.text: بكل صراحة مادامنا نهمشو السيادة و نراوها قضية ثانوية أو تافهة فإنو نحنا نولو كالعلالش: حد فكرنا هو كمية الحشيش وعدد الممارسات الجنسية ولون الصوف ومساحة الزريبة و ممكن زادا نوع العلاقات الإجتماعية الدينية بين العلالش.. في أقصى الحالات هذا عقلنا و لذلك أحنا علالش يقع تسميننا لأجل الذبح و هاكا علاش ينهبو ثرواتنا ويفاحشو ولادنا وأحنا ولاعلبالنا!
text.text_idx: #000042
text.text: ==> العقل العلوشي بإهتماماتو: الكرشية، الجنسية، اللباسية و الطقوسية، المظهرية الدينية فهو يتفه كل ماهو: مبادئ، قيم، عظمة، مجد و أقدس ماهو في الحياة الإنسانية ألا وهو السيادة و لذا فإنو يجهل تماما إنو الإنسان خلق ليسود الكون مش باش يعيش لباس/متهني /سعيد !
text.text_idx: #000044
text.text: ==> العقل العلوشي التونسي في إهتمامو المطلق ب: الحياة المرتاحة، الشبعانة، الشايخة، المتظاهرة بالتدين فهو يجهل أن الانسان خلق ل: يتعب، يجاهد، يغامر، يحارب، يتجاوز، يعرف و يواجه كل التحديات والمصاعب لأجل أن يكون سيدا للكون مش علوشا في الكون !
text.text_idx: #000045
text.text: العقل العلوشي التونسي بتخليه الطوعي و بملئ إرادته على تقديس السيادة: سيادة الدولة وسيادة القانون فإنو هكا بملئ إرادته تخلى للأجانب على التحكم في حياته و هكا فإنو سمح بملئ إرادتو للأجنبي القوي إنو يحكم في الحياة التونسية و يسود عليها.
text.text_idx: #000046
text.text: العقل العلوشي التونسي هو الخائن و العميل لأنو بكل غباء يسمح للأجانب إنهم يتخلو و يتحكمو في حياتنا بحجة إنهم: إخوة، أصدقاء، أغنياء، كرماء، أقوياء، حماة (ركزولي انو ثما برشا من الناس يساندو فكرة قواعد عسكرية أمريكية) !
text.text_idx: #000047
text.text: و كيف يتحكمو الأجانب في حياتنا فانو آخر إهتماماتهم هي: ماكلتنا، شربنا، لبسنا، جنسنا و ديننا ! وقتها فإنهم بش يهتمو بمصالحهم و قيمهم برك و نحنا نقعدو نندبو فيهم على حالنا كيف نراو وقتها الباطوار الي بش يهزونا ليها ويذبحونا كالعلالش. بالطبيعة ماهو لازم مدامنا علالش عاجلا أو آجلا نمشيو للباطوار.
text.text_idx: #000048
text.text: هذا هو العقل العلوشي التونسي الي يتصرف كيما العلوش الي يسرح في الحشيش دون أدنى إهتمام بالسيادة و هكا علاش مازلنا لأكثر من 1000 عام نعانيو: الضعف، الذل، العار، الهزيمة، التخلف و من وراهم الأزمات الإقتصادية والإجتماعية والأخلاقية.
text.text_idx: #000049
text.text: لن يتم نشر عنوان بريدك الإلكتروني. الحقول الإلزامية مشار إليها بـ *
text.text_idx: #000056